1999/244/EY: Komission päätös, tehty 26 päivänä maaliskuuta 1999, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, annetun päätöksen 97/296/EY muttamisesta (tiedoksiannettu numerolla K(1999)768) (ETA:n kannalta merkityksellinen teksti)



Virallinen lehti nro L 091 , 07/04/1999 s. 0037 - 0039



KOMISSION PÄÄTÖS, tehty 26 päivänä maaliskuuta 1999, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, annetun päätöksen 97/296/EY muttamisesta (tiedoksiannettu numerolla K(1999)768) (ETA:n kannalta merkityksellinen teksti) (1999/244/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 2 artiklan 2 kohdan ja 7 artiklan, sekä katsoo, että 1) komission päätöksessä 97/296/EY(3), sellaisena kuin se on viimeksi muutettuna päätöksellä 1999/136/EY(4), annetaan luettelo maista ja alueista, joista kalastustuotteiden tuonti ihmisravinnoksi on sallittua; liitteessä I olevassa I osassa luetellaan ne maat ja alueet, joista on tehty erityinen päätös, ja II osassa ne, jotka ovat päätöksen 95/408/EY 2 artiklan 2 kohdan mukaisia; liitteessä II luetellaan sellaisten maiden ja alueiden nimet, joista tuonti on sallittua 31 päivään tammikuuta 1999 asti direktiivin 91/493/ETY 11 artiklan 7 kohdan edellytysten mukaisesti, 2) komission päätöksessä 1999/245/EY(5) säädetään Seychelleiltä peräisin olevien kalastus- ja vesiviljelytuotteiden erityisistä tuontiedellytyksistä; Seychellit olisi sen vuoksi lisättävä niitä maita ja alueita, joista kalastustuotteiden tuonti ihmisravinnoksi on sallittua, koskevassa liitteessä I olevan luettelon I osaan, 3) Ranskan Polynesia, Gabon ja Saint-Pierre ja Miquelon ovat toimittaneet tiedot, joiden mukaan ne täyttävät vastaavat edellytykset ja voivat taata, että niiden yhteisöön viemät kalastustuotteet vastaavat direktiivissä 91/493/ETY säädettyjä terveyttä koskevia vaatimuksia; tämän vuoksi on tarpeen muuttaa edellä mainittu luettelo lisäämällä kyseiset maat ja alueet sen II osaan, 4) Kazakstaniin tehdyn tarkastusmatkan aikana havaitut vakavat puutteet osoittavat, ettei kaviaarin tuontia voida sallia, minkä vuoksi kyseinen maa on poistettava luettelon II osasta, 5) liitteessä II olevassa luettelossa mainituista kolmansista maista tulevaa tuontia ei ole enää sallittu 1 päivästä helmikuuta 1999, ja 6) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/296/EY liitteet I ja II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä maaliskuuta 1999. Komission puolesta Franz FISCHLER Komission jäsen (1) EYVL L 243, 11.10.1995, s. 17. (2) EYVL L 289, 28.10.1998, s. 36. (3) EYVL L 122, 14.5.1997, s. 21. (4) EYVL L 44, 18.2.1999, s. 61. (5) Ks. tämän virallisen lehden s. 40. LIITE Luettelo kolmansista maista ja alueista, joista peräsin olevien ihmisravinnoksi tarkoitettujen kalastustuotteiden tuonti missä tahansa muodossa sallitaan I. Maat ja alueet, joita koskee neuvoston direktiivin 91/493/ETY mukainen päätös AL- Albania AR- Argentiina AU- Australia BD- Bangladesh BR- Brasilia CA- Kanada CI- Norsunluurannikko CL- Chile CO- Kolumbia CU- Kuuba EC- Ecuador EE- Viro FK- Falklandinsaaret FO- Färsaaret GH- Ghana GM- Gambia GT- Guatemala ID- Indonesia IN- Intia JP- Japani KR- Etelä-Korea MA- Marokko MG- Madagaskar MR- Mauritania MV- Malediivit MX- Meksiko MY- Malesia NG- Nigeria NZ- Uusi-Seelanti PE- Peru PH- Filippiinit RU- Venäjä SC- Seychellit SG- Singapore SN- Senegal TH- Thaimaa TN- Tunisia TW- Taiwan TZ- Tansania UY- Uruguay ZA- Etelä-Afrikka II. Maat ja alueet, jotka täyttävät neuvoston päätöksen 95/408/EY 2 artiklan 2 kohdan edellytykset AG- Antigua ja Barbuda (1) AN- Alankomaiden antillit AO- Angola AZ- Azerbaizan (2) BJ- Benin BS- Bahama BZ- Belize CH- Sveitsi CM- Kamerun CN- Kiina CR- Costa Rica CV- Kap Verde CY- Kypros CZ- Tsekki DZ- Algeria ER- Eritrea FJ- Fidzi GA- Gabon GL- Grönlanti GN- Guinea (Conakry) HK- Hongkong HN- Honduras HR- Kroatia HU- Unkari (3) IL- Israel IR- Iran JM- Jamaika KE- Kenia LK- Sri Lanka LT- Liettua LV- Latvia MM- Myanmar MT- Malta MU- Mauritius MZ- Mosambik NA- Namibia NI- Nicaragua PA- Panama PF- Ranskan Polynesia PG- Papua-Uusi-Guinea PK- Pakistan PL- Puola PM- Saint-Pierre ja Miquelon RO- Romania SB- Salomoninsaaret SH- Saint Helena SI- Slovenia SR- Surinam TG- Togo TR- Turkki UG- Uganda US- Amerikan yhdysvallat VC- Saint-Vincent ja Grenadiinit (1) VE- Venezuela VN- Vietnam ZW- Zimbabwe (1) Ainoastaan tuoreen kalan tuonti on sallittu. (2) Ainoastaan kaviaarin tuonti on sallittu. (3) Ainoastaan ihmisravinnoksi tarkoitettujen elävien eläinten tuonti on sallittu.